# COVID-19 banꞌas

COVID-19 ban’as

pandemic, public health emergency of international concern, disease outbreak, complex emergency| Location | Wuhan  |
| Country of origin | People's Republic of China  |
| Start time | 1 Samanpiid/Nwadispii nɛ atan 2019  |
| Start point | Wuhan Huanan Seafood Wholesale Market  |
| Has cause | SARS-CoV-2  |
| Has immediate cause | SARS-CoV-2  |
| Described at URL |   |
| Hashtag | 2019nCoV, COVID19FOAM  |
| History of topic | timeline of the COVID-19 pandemic  |
| Handled, mitigated, or managed by | vaccination, public health mitigation of COVID-19, treatment of COVID-19  |
| Stack Exchange tag |   |
| Has list | COVID-19 pandemic by country and territory, list of healthcare workers who died during COVID-19 outbreak  |
| Category for maps or plans | Category:Maps about the COVID-19 pandemic  |

**COVID-19 pandemic** (ka ba buon ye **coronavirus pandemic** bɛɛ **COVID pandemic**), banꞌas la yinɛ vʋꞌʋsim banꞌas kanɛ an coronavirus 2 ( bɛɛ SARS-CoV-2), li da pinꞌil nɛ Wuhan, China  sʋꞌʋlim, yʋʋm tusayi, nɛ piinɛ awai (December 2019). Di diꞌe zinꞌigi paae Asia, nɛ dunia wʋsa yʋʋm tusayi, nɛ pisi pinꞌilig la (2020). Banɛ gɔsid dunia wʋsa laafi yela ka ba buon World Health Organization (WHO) da tis labaar ye wiim la paae siꞌem la dunia wʋsa baŋimi ba mɛŋ yʋʋm tusayi, nɛ pisi, pinꞌili nwadig, dabꞌpistanꞌ daar (30 January 2020), ka yʋꞌʋn gɔs ka ye di anɛ yelkpan kanɛ paae dunia wʋsa, yʋʋm kan nwadis atanꞌ dabisa piinɛ yinne  (11 March).

COVID-19  zanbina pinꞌil nɛ ningbiŋ banꞌa paae kʋm, amaa, ba titaꞌam anɛ nintʋʋlim, fɛnꞌɛd bɛ kukɔy ni, kɔnsig, nɛ gɛnꞌɛlis. Banꞌa la dɔlisid siꞌem gbanꞌd ninsaal anɛ pɛbisim ni. Ti ningbina bɛ kɔnꞌɔb-kɔnꞌɔb la zug kɛ ka tʋm tʋʋma kɔnꞌɔb-kɔnꞌɔb nidibin. Ba da maal COVID-19 pinꞌima tɔꞌɔtɔꞌɔ tis dunia wʋsa pinꞌil nɛ yʋʋm tusayi, nɛ pisi, naar nwadig la ni (December 2020), ka tɛns gɔmɛna nam nɛ lʋg siꞌeba wʋʋ COVAX dim, da paas nʋꞌʋg ka bɔɔd ye di paae zinꞌig wʋsa. Zuobanɛ ka ba mɛ da lɛn dɔl anɛ tiꞌkanɛ na yis banꞌa la nɛ o zanbina la. Suobanɛ ka ba dɔl ye ba guꞌ banꞌa la anɛ ye ba da pʋ lɛn bat suor ka nidib lɔꞌɔŋid tɛnꞌɛsɛ, tɛŋ wʋsa da yɔ nɛ, tʋʋma nam da guoe nɛ, tʋʋma zinꞌis da mɔr maliŋ siꞌeba ka ba dɔlisid, ba da maan fuudi lusid nyɔnya, ka yɔɔd banɛ ka wiim la mɔri ba, ka tɛɛs sɔꞌ wʋsa ningbina, ka dɔlisi paae banɛ mɔr banꞌa la siꞌal ninsiꞌeba wʋsa.

Banꞌas la da sanꞌam daꞌa diib nɛ nidib laꞌasig dunia zinꞌig wʋsa, ka kɔꞌɔm mɛ ka paae tɛnꞌɛs bɛdigʋ ka di yaꞌa yi kɔꞌɔm titaꞌar kanɛ da luꞌ dunia la, dinɛ tiꞌal. Ba da pʋ bas suor ka laꞌad lɛn lɔꞌɔŋid tɛŋa, ka di ka kɛ ka diib kae ka nidib yʋꞌʋn zɔti daꞌad diib nɛ dabiem. Ninsaalib tʋʋma da guoe la da kɛ ka uusig nɛ dinꞌad siꞌe. Ba da yɔꞌ sakur nam nɛ laꞌasig zinꞌis babiga, ka laꞌasig banɛ da bɛ suori kɛnna wʋsa da guoe nɛ ka ba tɔlis bam yʋʋm tusayi, nɛ pisi (2020) nɛ yʋʋm tusayi, nɛ pisi nɛ yinne (2021). A-zinꞌi-yin-ka-tʋm anɛ suor kanɛ ka nidib da dɔlisidi tʋm naꞌasaa  tʋʋm siꞌeba, sankanɛ ka wiim la nɔɔr da tɔi hali la. Nidib da tisid damaꞌam labaya ka di kɛ ka tɛŋ kpɛnꞌɛmnam duoe ziꞌen. Banꞌa la da mɔr barigaŋi kɛna, naꞌasaanam nɛ ninsabilis tɛnsʋg, saam nɛ tɛŋindim, nid wʋsa an yinne laafi nyɛɛb yela, nɛ saalibi mɔri ba mɛŋ nyali yɛlsiꞌeba pʋʋgin.

Banɛ gɔsid dunia wʋsa laafi yela la da yis dabiꞌem kanɛ bɛ COVID-19 banꞌas la yela la yʋʋm tusayi, nɛ pisi nɛ atanꞌ, nwadis anu, dabisa anu daar (5 May 2023). Banꞌas la da giligid nɛ ala, amaa, din yi yʋʋm tusayi, ne pisi nɛ anaasi la (2024), dʋꞌatanam daa pʋu lɛn gɔs ka di an dunia wʋsa yɛlkpan yaꞌasɛ. Banꞌas banɛ an yɛltɔɔdi paae dunia wʋsa, ba kʋ nyaŋi yeli di pinꞌilig bɛɛ di naar saŋa, bɔzugɔ, di bɛnɛ kɔnꞌɔb-kɔnꞌɔb. yʋʋm tusayi, nɛ pisi nɛ anaasi, nwadis piiga, dabisa pisi nɛ ayɔpɔi (27 October 2024) saŋa la, COVID-19 da kʋ nidib milliyɔnnam ayɔpɔi, tusa pisyɔpɔi nɛ yinne, kɔbistanꞌ nɛ piinɛ yinne (7,071,311). COVID-19 banꞌas la da an banꞌa kanɛ paas anuꞌ an banꞌa kanɛ kɛna kʋꞌ nidib bɛdigʋ dunia pinꞌilig sa.

## Sɔb banɛ bɛ

**Pandemic**

Ninsaalib laafi yɛla zamisig ni, pandemic anɛ "banꞌa kanɛ paae dunia zinꞌis bɛdigʋ, lɔmis tɛmis, ka gbanꞌae nidib bɛdigʋ". COVID-19 banꞌas saŋa la, wibɛꞌɛdnam siꞌeba ni, di gbin kaꞌa yinne.

Banꞌa la bɛɛ banꞌa sieba buudi gaadʋg pʋ paꞌal ye ba kpɛn gaadnɛ nyainnɛ, ka kʋdimin saꞌ, ba nyɛt saŋa paꞌan banꞌa bɛꞌɛdnam la gaad saŋ siꞌa gaad din pinꞌil saŋ siꞌa. Banꞌas wʋsa naar bɛ kɔnꞌɔb-kɔnꞌɔb, kati waꞌae zamisig pʋʋgin, nɛ din kɛn zinꞌig siꞌa na. Banꞌa bɛꞌɛd gaadig anɛ tɛŋ nidib wʋsa sʋŋir ka kaꞌ bʋnkɔnbid zamisig yɛllɛ.

Saŋa: ba da nyɛɛ di nɛ yʋʋm tusayi, nɛ pisi nɛ anu, nwadis atanꞌ (March 2024) ka yaꞌam dim mɔr pʋtɛnda kɔnꞌɔb-kɔnꞌɔb ye COVID-19 anɛ pandemic bɛɛ di kaꞌ ala, ka banɛ gɔsid dunia wʋsa laafi yela la buoni di ye dunia banꞌabɛꞌɛd bɛɛ pandemic, ba labaya zinꞌis wʋsa.

**Yʋda**

Din da pinꞌil Wuhan la, ba da buon banꞌas nwaꞌ ye "coronavirus", "Wuhan coronavirus", "the coronavirus outbreak" nɛ "Wuhan coronavirus outbreak", ka saŋ siꞌeba ka ba buoni li "Wuhan pneumonia". Yʋʋm tusayi, nɛ pisi, yiiga nwadig la (January 2020), banɛ gɔsid dunia wʋsa laafi yela la da tisi di yʋꞌʋr siꞌa pinꞌilig la da anɛ 2019-nCoV nɛ 2019-nCoV vʋꞌʋsim banꞌas da an yʋꞌʋr banɛ ka ba tis buon banꞌa la bɔzugɔ, yʋʋm tusayi, nɛ piinɛnu ka ba da gbanꞌae ye ba da mɔr tɛŋ yʋꞌʋr,(wʋʋ Wuhan, China), bʋnkɔnbig yʋꞌʋr, bɛɛ nidib laꞌasig yʋꞌʋri pʋd banꞌasɛ, ala ka nyan kʋ mɔr sɔꞌɔ. banɛ gɔsid dunia laafi yela la da siꞌak ye ba buolim banꞌas la ye COVID-19 bɛɛ SARS-CoV-2 yʋʋm tusir, nɛ pisi, nwadis ayi, dabisa piinɛ yinne daar (11 February 2020). Ninkanɛ ka ba buon Tedros Adhanom Ghebreyesus da paꞌal yʋꞌʋr la gbin: CO anɛ *corona*, VI an *virus*, D an banꞌas ka piinɛ wai (19) la mɛ paꞌan yʋʋm kanɛ ka banꞌas la kɛna  (yʋʋm tusayi, nɛ piinɛ wai, naar nwadig, dabisa pistanꞌ nɛ yinne daar, 31 December 2019). WHO buoni li "COVID-19 banꞌas la" nɛ "virus kanɛ mɔr COVID-19 kɛna" ba yaꞌa pianꞌadi tisid nidib.

Banɛ gɔsid dunia wʋsa laafi yela da pʋdi li banꞌas buudi dinɛ an mimmua nɛ buudi kanɛ nar ye ba gɔsi di yela, Girik sɔb ni. Yiigin ka ba da pʋd yʋda la ka di yinɛ ban nyɛ banꞌas la buudi lɔsiꞌa (wʋʋ Delta da pinꞌili anɛ "Indian banꞌa buudi") yʋꞌʋr ban buudi lɛn kae. Ba yʋꞌʋn pʋd yʋda la ka li dɔl nɛ banꞌas la tuŋ (wʋʋ, Omicron tuŋ dinɛ an B.1.1.529) ka mɔri pʋd buud siꞌeba.

## Banꞌas zamisig

**Pinꞌilig**

SARS-CoV-2 anɛ banꞌa kanɛ paꞌas nɛ zinzaŋ  coronavirus, pangolin coronavirus, nɛ SARS-CoV nam ni. din daa yiꞌ yiiga na la (yʋʋm tusayi, nɛ piinɛ wai kɛŋ paae yʋʋm tusayi, nɛ pisi, 2019–2020 COVID-19 kɛn saŋa bɛ mainland China la) da pinꞌili bɛnɛ Wuhan, Hubei, China sʋꞌʋlim, yʋʋm tusayi, nɛ piinɛ wai, naar nwadig la ni (December 2019). Banꞌas la da gbanꞌae siꞌeba yiiga la da anɛ nimbanɛ da kɛŋ Huanan daꞌa kanɛ ka ba kuosid kɔligin diib la, amaa, li anɛ amɛŋa ye nidib tɔnꞌɔ da paam wiim la yii ba taaba ni ka nan ziꞌ. ninsaal pʋʋgin ginꞌila vɛnꞌɛsig paꞌal ye one ga di da gbanꞌa o yiiga tɔnꞌɔ da anɛ nwadis piiga bɛɛ piinɛ yinne, yʋʋm tusayi, nɛ piinɛ awai la ni (November 2019).

Vɛnꞌɛsig da paꞌal ye banꞌas la yinɛ bʋnkɔnbig nina, yinɛ zinzaŋ bɛɛ bʋnkɔnbig kanɛ wan o ka dʋꞌad biis ni na. Ka siꞌeba mɛ da pianꞌad pianꞌsiꞌeba ye SARS-CoV-2 da yinɛ zinꞌig kanɛ ka ba kiꞌakid banꞌas dɔɔgin na, yʋʋm tusayi, nɛ pisi nɛ yinne la saŋa sa, pianꞌad bama da pʋ mɔr kasɛta paꞌal ye di anɛ asidaa.

**Din gbanꞌae siꞌeba**

Din gbanꞌae siꞌeba ka ba sɔbi niŋ gbana ni anɛ banɛ ka ba tɛɛsi ba ningbina gɔs ye COVID-19 bɛ bɛɛ di kae ka di yina an ye ba sid mɔr banꞌa la, di baꞌa kae ye ba ningbina paꞌal banꞌa la zanbina bɛɛ di pʋ paalɛ. Ban na yis labaar ka di mɔr barigaŋi li pʋʋgin zug, ba zamisi paam nidib la kanl sʋꞌʋŋa, ka di an ye ba yis nɛ nidib zinꞌis kɔnꞌɔb-kɔnꞌɔb ka di paꞌal ye nidib banɛ ka di da gbanꞌae ba gat nidib banɛ ka ba da kaanli sɔbi niŋ gbana ni. Tɛns bɛdigʋ, di pinꞌiligin la, ba da digil wada ye ba da tɛɛs banɛ ka banꞌas la zanbin pɔɔdi ba ningbina nii. Yɛlbanɛ bɛ ka ninsaal na nyaŋi paam banꞌas tɔꞌɔtɔꞌɔ anɛ nintitaꞌar kanɛ an bɛdir, sikir banꞌas yaꞌa namis sɔꞌ, sʋnsaꞌaŋ, nɛ yɛlsiꞌeba banɛ bɛ.

COVID-19 pandemic pinꞌilig saŋa la, ba da nan ziꞌ ye banꞌa la pʋ gbanꞌad dasam nɛ pʋꞌasada wʋʋ banɛ kpɛlim, bɛɛ banꞌa la zanbina pʋ paꞌani  di mɛŋi ba ningbina ni ka ba nyaan tɛɛsidi baa. Zamis kanɛ ka ba da zamis China la da paꞌal ye biis nɛ bʋnkʋda ka banꞌa la na gbanꞌae titaꞌam.

Vɛnꞌɛsig bɛdigʋ da kɛna, ka ba da nyɛ yʋʋm tusayi, nɛ pisi, nwadis anaasi, daba wai daar (9 April 2020)  ka di an ye Gangelt pʋʋgin, zinꞌig kanɛ ka ba kiꞌakid banꞌas bɛ Germany la, piinɛ nu, kɔbiga pʋʋgin, nidib banɛ bɛ tɛŋin la ka ba da tɛɛsi ba ka ba mɔr dinɛ bɛ ningbina nii guꞌud banꞌas ka ba buon antibodies la. Ba da tɛɛs COVID-19 yela pʋꞌapʋʋg bɛ New York City, nɛ banɛ ye ba fʋnꞌɔe ziim sʋŋi ba taaba bɛ Netherlands, ka nyɛ ka bani mɔr dinɛ guꞌud banꞌasi ba ni la mɔr banꞌas bɛdigʋ gaad ban miꞌ siꞌem. Vɛnꞌɛsig siꞌeba paꞌal ye nidib banɛ ka banꞌa la zanbina an biꞌelaa ba ni la pʋ mɔr dinɛ guꞌud banꞌas ka ba na nyɛɛ.

Ban da kiꞌaki gɔs COVID-19 la wiꞌakidi tɔꞌɔtɔꞌɔ siꞌem yʋʋm tusir, nɛ pisi, pinꞌilig nwadig la (January 2020) da anɛ 1.4 nɛ 2.5 tɛnsʋk, amaa, nyaꞌaŋ ka ba vɛnꞌɛsi gɔs ka di paꞌal ye di anɛ 5.7 (ka lin anɛ piswai nɛ anu, kɔbiga pʋʋgin 95% percent confidence interval of 3.8 to 8.9).

Yʋʋm tusayi, nɛ pisi nɛ yinne, naar nwadig la (December 2021), nidib banɛ ka banꞌas la gbanꞌae ba kanl da kpɛm paasid nɛ yɛlsiꞌeba yela, wan wʋʋ COVID-19 buudi paala da kɛna la zug. Nwadig kan dabisa pisi nɛ anii saŋa la (28 December), nidib million nam kɔbisyi nɛ pisnii nɛ ayi, tusayɔpɔi nɛ piswai, kɔbisnii nɛ pisi nɛ ayi (282,790,822) dunia wʋsa ka banꞌas la da gbanꞌae ba. Yʋʋm tusayi, nɛ pisi nɛ ayi, nwadis anaasi, dabisa piinɛ anaasi (14 April 2022) daar la, dunia wʋsa, banɛ ka banꞌa la da gbanꞌae ba da tʋʋg million nam kɔbisnu (500 million). Ba da pʋ tɛɛs ninsiꞌeba gɔsɛ, ka Institute for Health Metrics and Evaluation da yina yʋʋm tusayi, nɛ pisi nɛ ayi ni la ye nidib banɛ  ka banꞌas la gbanꞌae waꞌae nɛ billion nam.

## Gbanvɛɛnsa